**О Б Я В Л Е Н И Е**

**МИНИСТЕРСТВО НА ЗЕМЕДЕЛИЕТО И ХРАНИТЕ**

**гр. София, бул. „Христо Ботев” № 55**

На основание Заповед № РД09-218/08.03.2024 г. на министъра на земеделието и храните във връзка ПМС № 209 от 2015 г. за назначаване на допълнителен персонал за нуждите и в срока на прилагане на Програмата за развитие на селските райони за периода 2014 – 2020 г. със средства от мярка „Техническа помощ“ и на персонал на местните инициативни групи, изпълняващи стратегии за водено от общностите местно развитие, финансирани със средства от мярка 19 „Водено от общностите местно развитие" на програмата (ПМС №209/2015 г.), изменено с Постановление № 4 на Министерския съвет от 2023 г.

**О Б Я В Я В А:**

**процедура за подбор на допълнителен персонал за нуждите и в срока на прилагане на Програмата за развитие на селските райони**

**за периода 2014 - 2020 г. със средства от мярка „Техническа помощ“ на програмата на следните длъжности в**

**отдел „Програмиране, прилагане, наблюдение и техническа помощ“,**

**дирекция „Развитие на селските райони“**

 **1. Наименование на длъжността:** **Главен експерт – 1 щатна бройка**

Код на длъжността: **0101**

**1.1. Минимални изисквания за заемане на длъжността:**

- Образование - висше;

- Минимална образователна степен – бакалавър;

- Професионална област – социални, стопански и правни науки;

- Минимален професионален опит – 2 години;

**1.2. Допълнителни изисквания за заемане на длъжността:**

**-** Езикова квалификация – ниво на владеене на английски език, което съответства на европейско ниво В2 за самооценка на езиковите умения, съгласно Общата европейска езикова рамка;

- Компютърна квалификация – MS Word, MS Excel, MS Power Point.

**1.3. Описание на длъжността:**

 Подпомага Управляващият орган на ПРСР 2014 – 2020 г., чрез изпълнение на функции на Звено за управление на национална ОСП мрежа, като:

 - участва в поддържането на взаимовръзките с 28-те регионални звена на Националната ОСП мрежа;

 - участва в поддържането на взаимовръзките и комуникацията с останалите национални ОСП мрежи на страните-членки на ЕС, както и с Европейската ОСП мрежа;

 - участва в дейностите по осигуряване на платформи, организиране и провеждане на форуми и прояви за обмен на знания и сътрудничество, както и всички останали събития, които Звеното на Националната ОСП мрежа провежда;

 - участва в подготовката и провеждането на мероприятия (семинари/обучение/кръгли маси/тематични работни групи и др.) свързани със Звеното на Националната ОСП мрежа;

 - участва в дейностите по извършване на анализи и проучвания за нуждите на Звеното на Националната ОСП мрежа;

 - участва в обработката на анкетни карти и изготвяне на доклади от проведени информационни кампании, обучения и семинари за нуждите на Звеното на Националната ОСП мрежа;

 - участва в изготвянето на информационни материали, поддържането и актуализирането на интернет страницата на Националната ОСП мрежа;

Минимален размер на основната заплата за длъжността: 2600 лв.

**2.** **Наименование на длъжността:** **специалист – 1 щатна бройка**

Код на длъжността: **0102**

**2.1. Минимални изисквания за заемане на длъжността:**

- Образование - средно;

- Минимална образователна степен – средно образование;

- Минимален професионален опит – не се изисква;

**2.2. Допълнителни изисквания за заемане на длъжността:**

**-** Езикова квалификация – ниво на владеене на английски език, което съответства на европейско ниво В2 за самооценка на езиковите умения, съгласно Общата европейска езикова рамка;

- Компютърна квалификация – MS Word, MS Excel, MS Power Point.

 **2.3. Описание на длъжността:**

Подпомага Управляващият орган на ПРСР 2014-2020 г., чрез изпълнение на функции на Звено за управление на национална ОСП мрежа, като:

- участва в поддържането на взаимовръзките с 28-те регионални звена на Националната ОСП мрежа;

 - участва в поддържането на взаимовръзките и комуникацията с останалите национални ОСП мрежи на страните-членки на ЕС, както и с Европейската ОСП мрежа;

 - участва в дейностите по осигуряване на платформи, организиране и провеждане на форуми и прояви за обмен на знания и сътрудничество, както и всички останали събития, които Звеното на Националната ОСП мрежа провежда;

 -участва в подготовката и провеждането на мероприятия (семинари/обучение/кръгли маси/тематични работни групи и др.) свързани със Звеното на Националната ОСП мрежа.

Минимален размер на основната заплата за длъжността:1400 лв.

**3. Начин за провеждане на подбора:** тест и/или практически изпит и интервю

**4. Необходими документи за кандидатстване:**

- Заявление за участие в подбор (по образец);

- Копия от документи за придобита образователно-квалификационна степен и допълнителна квалификация;

- Копия от документи, удостоверяващи продължителността на професионалния опит (служебна, трудова или осигурителна книжка);

- Копия от документи, удостоверяващи владеене на английски език (при наличие).

Образецът на заявлението за подбор може да се вземе от Център за административно обслужване, гише „Деловодство” или от електронната страница на Министерство на земеделието и храните: [**www.mzh.government.bg**](http://www.mzh.government.bg) **–** рубрика „Кариери“, подрубрика „Подбори“ ─> „Изискуеми документи“.

 **5. Срок за подаване на документите: от 11.03.2024 г. до 20.03.2024 г., включително.**

1. **Място за подаване на документите:**

Министерство на земеделието и храните - гр. София, бул. „Христо Ботев” № 55 – Център за административно обслужване, гише „Деловодство”.

Кандидатите подават документите лично или чрез пълномощник.

В случай, че кандидатите ще кандидатстват за повече от една длъжност, следва да подадат толкова на брой заявления, за колкото длъжности кандидатстват.

С входящ номер и дата се регистрират само заявленията, към които са представени всички посочени в тях документи.

1. **Общодостъпно място, на което ще се публикуват списъци или други съобщения във връзка с подбора:**

[**https://www.mzh.government.bg/bg/ministerstvo/karieri/podbori/**](https://www.mzh.government.bg/bg/ministerstvo/karieri/podbori/)